བཀའ་གཏད་དངོས་ལ་སློབ་མ་སྣང་སྲིད་གཉན་པོ་སྟོབས་ཀྱི་ལྷ་བསྐྱེད་པ་ནི། སློབ་མ་གུ་རུ་དྲག་པོའི་སྐུ། །དམར་ནག་མེ་ཡི་ཕྲེང་བ་ཅན། །ཕྱག་གཉིས་རྡོ་རྗེ་སྡིག་པ་འཛིན། །ཡེ་ཤེས་མེ་དཔུང་ཀློང་དུ་གསལ། །རྡོ་རྗེ་གསུམ་
གྱི་ཡེ་ཤེས་དང་། །ཐུགས་ཀའི་ཧཱུྃ་ལས་འོད་འཕྲོས་པས། །ཟངས་མདོག་དཔལ་གྱི་རི་བོ་ནས། །པདྨ་དྲག་པོའི་ལྷ་ཚོགས་རྣམས། །ཆར་ལྟར་བབས་ནས་སློབ་མར་ཐིམ། །གསང་གསུམ་ཡོན་ཏན་རྫོགས་པར་གྱུར། །ཨོཾ་ཨཱཿཧཱུྃ་
ཨརྩིག་ནིརྩིག་ན་མོ་བྷ་ག་ཝ་ཏེ་ཧཱུྃ་ཧཱུྃ་ཕཊ༔ མཐར། བཛྲ་ཨ་ཝེ་ཤ་ཡ་ཨཱཿ ཡེ་ཤེས་པ་དེ་ཉིད་བརྟན་པར་གྱུར་ཅིག ཏིཥྛ་བཛྲ༔ དེ་ནས་ཆོས་སྐྱོང་རྒྱལ་པོའི་གཏོར་མ་ལག་ཏུ་ཐོགས་ལ། ཧཱུྃཿ བརྒྱུད་གསུམ་བླ་མ་རིག་འཛིན་དང་། །ཁྱད་པར་གུ་རུ་
དྲག་པོ་ཡི། །བཀའ་བསྒོས་དམ་བཞག་དམ་ཚིག་ཅན། །སེར་ཆག་ཡོངས་ཀྱི་དགྲ་བླ་ཆེ། །དཔེ་ཧར་སྐུ་ལྔ་འཁོར་དང་བཅས། །ཨོ་རྒྱན་པདྨའི་བཀའ་བཞིན་དུ། །དམ་ལྡན་རྡོ་རྗེ་སློབ་མ་ཡིས། །བསྟན་པ་སྲུང་ལ་ཕྲིན་ལས་
སྒྲུབས། །དམ་ལ་མ་འདའ་ས་མ་ཡ། །ར་ཙ་གིང་ཀ་ར་པཉྩ་ཀཱ་ཡ་སརྦ་ས་མ་ཡ་རཀྵནྟུ་ཧ་ན་ཧ་ན་ཧཱུྃ་ཕཊ༔ ཞེས་གཏོར་མ་ལག་ཏུ་གཏད་ཅིང་། ཟབ་གཏེར་དང་གཙུག་ལག་ཁང་གི་སྲུང་མ་ཆོས་སྐྱོང་རྒྱལ་པོ་རྡོ་རྗེ་སློབ་མའི་ཕྲིན་ལས་
ཐམས་ཅད་ཐོགས་པ་མེད་པར་སྒྲུབས་ཤིག བསོད་ནམས་རི་བོ་བཞིན་དུ་བརྟན་པ་དང་། སོགས་མེ་ཏོག་འཐོར་རོ། ། ཆོས་སྐྱོང་རྒྱལ་པོའི་བཀའ་གཏད་གྲུབ་པའི་ཡོན་དུ་མཎྜལ་ཕུལ། ཤིས་པ་བརྗོད་པ་འདི་ལྷན་གཅིག་ཏུ་གསུངས་